text: Politiet på natarbejde: Pansersvin, sodavandstyveri og tåregas
  25 august 2018 kl. 09.14
  Hverdagens politiarbejde ligger ofte i et område, hvor der ikke er blå blink og udrykning. Men det skal også passes. Natten bød på mange småting. 
  - VI har haft en travl nat over hele linjen, indleder vagtchef Ole Aamann, Syd- og Sønderjyllands Politi, dagens pressekonference.
  Det tager også en rum tid at gennemgå nattens forseelser. Ingen af dem er egentlig store nok at fortælle om i TV SYD. Alligevel er mængden imponerende, så vi har sat os for at riste en rune over de tålmodige politimænd og -kvinder, der kører rundt og opretholder loven, mens vi andre sover. Og hvad de ikke får at høre.
  - Ung mand bliver antruffet med en mindre mængde hash i Vejen.
  - Indbrud i Helle Rideklub. Udbytte: 8 sodavand.
  - I forbindelse med Vojens Høtte bliver en ung mand antruffet med en tåregasdåse. Han bliver sigtet efter våbenloven.
  - I Aabenraa bliver en 25-årig mand standset og sigtet for at køre uden kørekort. Det vil sige, at han ikke har et.
  - Indbrud i Sønderborg, afbrudt formodetlig pga alarm.
  - Spritbilist standset på motorvejen ved Haderslev.
  - 18-årig sigtet for at råbe F... ... ... L...-
  - Ved 03-tiden bliver en 20-årig mand sigtet for besiddelse af kokain.
  - Lidt senere i Varde bliver en 23 årig sigt for at have kastet følgende forbandelse i politiets retning, Panser....! Jeg troede ikke, man brugte det ord om politiet, siden man holdt op med at lave socialrealistiske film i sorthvid.
  - Aabenraa: yngre mand bliver sigtet for ikke at efterkomme politiets henvisninger.
  - Indbrud i genbrugstøjforretning i Sønderborg. Indbrud i forretning i Kværs.
  - Jernbanegade i Esbjerg: Narkokørsel
  - Sønderborg: Indbrud i Dyrehospital
  - Sidste hændelse i døgnrapporten. En ung mand fra Tønder indkasserer en sigtelse for blufærdighedskrænkelse efter at have fremvist sine klogeste legemsdele for det fremmødte politipersonale.
  Hvis en eller flere betjente i sit stille sind på vej hjem i patruljevognen har fundet trøst og husvalelse i, at det snart er lønningsdag, så er det kun forståeligt.
  